Nha Santa Katarina / ta djobe pa nos / pamodi ami Somada N ben / pa N ka bai nunka más…
Na friu di noti Somada
N brasa Lily na petu
ku tudu jetu
di mansinhu
ti ki nu xinti sô nos kurason ta bate
riba kunpanheru
Kantu nos odju kontra
y N odja na dise-l
tudu si inkantu
E fla-m:
Nha puéta
ka bu po-m sô ku speransa
ma nu ta djunta rasa
Bo é rapazinhu di Praia
Bóka sábi dja bu ten
Mas ami infilisidadi
Nen di baru Fonti Lima N ka krê pa mi
N perta-l na mi más inda
kantu e deta si kabésa
riba nha onbru
N fla-l:
Nha Santa Katarina
ta djobe pa nos
pamodi ami Somada N ben
pa N ka bai nunka más…
kea_Latn kea_Latn kea_Latn kea_Latn dyu_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn